**ג'יימס כריסטופר בולאם**, MBE (באנגלית: **James Christopher Bolam**; נולד ב-16 ביוני 1935) הוא שחקן אנגלי. הוא ידוע בעיקר מהופעתו בתפקיד ג'ק פורד בסדרת הדרמה "When the Boat Comes In", בתפקיד טרוור צ'פלין ב"טרילוגיית ביידרביק", בתפקיד טרי קולייר בסיטקום "The Likely Lads" ובסדרת ההמשך "Whatever Happened to the Likely Lads?", בתפקיד רוי פיגיס בסדרה הקומית "רק כשאני צוחק", בתפקיד ד"ר ארתור גילדר בסדרה "Born and Bred", בתפקיד ג'ק הלפורד בסדרה הבלשית "תחבולות חדשות" ובתפקיד הסבא בתוכנית לילדים "Grandpa in My Pocket" של רשת CBeebies.

ביוגרפיה
--------

בולאם נולד בסנדרלנד שבאנגליה. אביו, רוברט אלפרד בולאם היה מנורת'מברלנד, ואמו, מריון אליס דרורי, הייתה ממחוז דרהאם.

הוא למד בבית הספר "Bede Grammar School" בסנדרלנד ואחר כך בבית הספר במרוז בעיר דרבי. בולאם למד משחק בלונדון בבית הספר למשחק "Central School of Speech and Drama". בתחילת שנות השישים הופיע על המסכים בתוכנית הטלוויזיה הפופולרית "Z-Cars" ובסרטי הקולנוע "A Kind of Loving" ו"בדידותו של הרץ למרחקים ארוכים". ב-1967 השתתף בסדרת הטלוויזיה "Inheritance" יחד עם ג'ון ת'או.

בולאם היה לכוכב טלוויזיה בזכות הסדרה "The Likely Lads" בה הופיע בשנים 1964 ועד 1966. הוא עיבד את הסדרה לתוכנית רדיו עבור ה-BBC. עוד הופיע בולאם בסרטי קולנוע כמו "Half a Sixpence", "אוטלי", ו-"O Lucky Man!". ב-1973 חזר לטלוויזיה והופיע בסדרת ההמשך "Whatever Happened to the Likely Lads?" בשתי עונות ששודרו בשנים 1973 ו-1974, ובספיישל חג המולד ששודר בערב חג המולד של שנת 1974.

ב-1975 הופיע בולאם יחד עם הצוות המקורי בסדרת רדיו של ה-BBC עיבוד לסדרה הטלוויזיונית מ-1973. ב-1976 יצא סרט הקולנוע "The Likely Lads" שהוא ספין אוף של הסדרה. שותפו לסדרה השחקן רודני ביוז (אנ') אמר בראיון ב-2006 ששני השחקנים לא דיברו ביניהם מאז צילומי הסרט, תקופה של כמעט שלושים שנה. לפי ביוז הקרע ביניהם נוצר מכיוון שביוז סיפר לעיתונאי על חייו הפרטיים של בולאם. בולאם עצמו מעולם לא דיבר על הסיבות לקרע ביניהם. אבל הוא מוכר כמי ששומר בקנאות על פרטיותו.

ב-1976 החל בולאם להופיע בתפקיד ג'ק פורד בסדרת הדרמה של ה-BBC בשם "When the Boat Comes In" ששודרה עד 1981. מאז הופיע לרוב בקומדיות ובדרמות קומיות כמו הסיטקום "רק כשאני צוחק" בתפקיד רוי פיגיס בשנים 1979 עד 1982, בסדרה "פרשת ביידרביק" מ-1985 בתפקיד טרוור צ'פלין, בסדרת ההמשך "קלטות ביידרביק" ב-1987, בתפקיד הראשי בסיטקום "אנדי קאפ", ובסדרה השלישית "הקשר הביידרבקי" ב-1988. הוא שיחק בתפקיד ביל מקגרגור בסדרה הקומית "Second Thoughts" מ-1991 ועד 1994. בתפקיד אורח השתתף בסדרות "רציחות במידסומר", ו"דיאל ופסקו". עוד שיחק בסדרה "Pay and Display", ב-"Close and True", בתפקיד ד"ר ארתור גילדר בסדרה "Born and Bred" ובתפקיד ג'ק הלפורד בסדרה "תחבולות חדשות" לצדם של אמנדה רדמן, אלן ארמסטרונג ודניס ווטרמן.

ברדיו שיחק בולאם בשנת 1978 בתפקיד וילי גארווין בעיבוד של ה-BBC לספר "Last Day in Limbo" מסדרת "מודסטי בלייז" (אנ'). ב-1982 דיבב את הטוד בסרט האנימציה "כלבי המגפה". באמצע שנות השמונים כיכב בסיטקום רדיופוני בשם "Second Thoughts" ששודר במשך שנים אחדות ולבסוף עובד לסדרת טלוויזיה קומית. בשנת 2000 הופיע בתפקיד סר ארצ'יבלד פלינט במחזה אודיו של "דוקטור הו" בשם "The Spectre of Lanyon Moor". הוא היה הקריין בתוכנית רדיו דוקומנטרית בשם "Three Lions" ששודרה ב-BBC One לפני תחרויות יורו 2000. הסדרה עסקה בהיסטוריה של הנבחרת הלאומית של אנגליה מ-1966 ועד שנת 2000.

ב-2002 שיחק בולאם בתפקיד הרולד שיפמן, הרוצח הסדרתי, בסרט הדרמה "שיפמן", עיבוד של ITV לספרו של בריאן מסטרס "Prescription for Murder". עוד באותה שנה הופיע בתפקיד לאונרד טיבינגס בפרק "Sins of the Fathers" בסדרה המשטרתית "דיאל ופסקו". ב-2006 גילם את דמותו של ראש הממשלה לשעבר הרולד וילסון בסרט הדוקומנטרי "The Plot Against Harold Wilson" של ה-BBC. בקיץ 2005 הופיע במחזמר "איך להצליח בעסקים מבלי להתאמץ" בתיאטרון פסטיבל צ'יצ'סטר. בשנת 2008 החל להופיע בתפקיד הסבא בסדרת הילדים "Grandpa in My Pocket" של Cbeebies. לסבא יש כובע קסמים שכשהוא חובש אותו הוא מסוגל להתכווץ. ב-2009 שיחק בתפקיד קן לואיס מנכ"ל בנק אוף אמריקה בדרמה הטלוויזיונית "The Last Days of Lehman Brothers".

על במות התיאטרון בלונדון הופיע בולאם במחזה "Jeffrey Bernard is Unwell" מאת קית' ווטרהאוס (אנ'), ובמחזה "Gasping" מאת בן אלטון. ב-1974 שיחק בהפקה חדשה של "מקבת'" בתיאטרון יאנג ויק שבתפקיד הראשי הופיעו בולאם ושני שחקנים נוספים.

באביב 2015 הופיע בולאם במחזה "Bomber's Moon" במחזה מאת ויליאם אייבורי בתיאטרון פארק, פינסברי פארק בלונדון.

### חיים אישיים

בולאם גר בוויזבורו גרין ליד בילינגהרסט שבמערב סאסקס ובצ'יזוויק שבלונדון. הוא נשוי לשחקנית סוזן ג'יימסון ששיחקה לצדו בסדרות הטלוויזיה "When the Boat Comes In", "תחבולות חדשות", "Close and True" והסדרה לילדים "סבא מתכווץ" "Grandpa in My Pocket". לבני הזוג יש בת אחד בשם לוסי ושני נכדים.

ב-2009 הוענק לבולאם תואר חבר מסדר האימפריה הבריטית (MBE).

פילמוגרפיה
----------

### קולנוע

| שנה | שם | שם באנגלית | תפקיד | הערות |
| --- | --- | --- | --- | --- |
| 1961 |  | The Kitchen | מייקל |  |
| 1962 |  | A Kind of Loving | ג'ף |  |
| 1962 |  | H.M.S. Defiant |  |  |
| 1962 | בדידותו של הרץ למרחקים ארוכים | The Loneliness of the Long Distance Runner | מייק |  |
| 1964 |  | Murder Most Foul | ביל הנסון |  |
| 1968 |  | Otley | אלברט |  |
| 1971 |  | Crucible of Terror | ג'ון "ג'ק" דייוויס |  |
| 1972 |  | Straight on till Morning | ג'ואי |  |
| 1973 |  | O Lucky Man! | אטנבורו |  |
| 1975 |  | In Celebration | קולין |  |
| 1976 |  | The Likely Lads | טרי קולייר |  |
| 1982 | כלבי המגפה | The Plague Dogs | טוד | דיבוב |
| 1983 |  | Clash of Loyalties | א. ט. וילסון |  |
| 1994 |  | Seaview Nights | מרלין |  |
| 1996 |  | Clockwork Mice | וואקי |  |
| 1996 | נערה ושמה סטלה | Stella Does Tricks | מר פיטרס |  |
| 1997 |  | The Barber |  |  |
| 1997 | האי ברחוב הציפורים | The Island on Bird Street | ד"ר סטודג'ינקי |  |
| 1999 | סוף הרומן | The End of the Affair | מר סאוואג' |  |
| 2000 |  | It Was an Accident | ורנון פיץ' |  |
| 2003 |  | To Kill a King | דנזיל הולס |  |

### טלוויזיה

| שנה | שם | שם באנגלית | תפקיד | הערות |
| --- | --- | --- | --- | --- |
| 1963 |  | Z-Cars | טום פוטר |  |
| 1964 |  | The Likely Lads | טרי קולייר |  |
| 1967 |  | Inheritance | ג'ו במפורת' |  |
| 1973–1974 |  | Whatever happened to the Likely Lads? | טרי קולייר |  |
| 1976 |  | When the Boat Comes In | ג'ק פורד |  |
| 1979–1982 | רק כשאני צוחק | Only When I Laugh | רוי פיגיס |  |
| 1985 | פרשת ביידרבק | The Beiderbecke Affair | טרוור צ'פלין |  |
| 1987 |  | The Beiderbecke Tapes | טרוור צ'פלין |  |
| 1988 |  | Andy Capp | אנדי קאפ |  |
| 1988 | קשר ביידרבק | The Beiderbecke Connection | טרוור צ'פלין |  |
| 1991–1994 |  | Second Thoughts | ביל מקגרגור |  |
| 1997 |  | The Missing Postman | קלייב פיקוק | סרט טלוויזיה |
| 1999 | רציחות במידסומר | Midsomer Murders | רון פרינגל | בפרק "Death of a Stranger" |
| 2000 |  | Close & True | גרהם טרו |  |
| 2000 |  | Pay and Display | סידני סטריט |  |
| 2002 | דיאל ופסקו | Dalziel and Pascoe | האב לאונרד טיבינג | בפרק "Sins of the Fathers" |
| 2002 | שיפמן | Shipman | הרולד שיפמן | סרט טלוויזיה |
| 2002–2005 |  | Born and Bred | ד"ר ארתור גילדר |  |
| 2003–2012 | תחבולות חדשות | New Tricks | ג'ק הלפורד |  |
| 2006 |  | The Plot Against Harold Wilson | הרולד וילסון |  |
| 2008 |  | Grandpa in My Pocket | סבא |  |
| 2009 |  | The Last Days of Lehman Brothers | קן לואיס |  |
| 2015 |  | Get Your Act Together | בתפקיד עצמו |  |
| 2016 | רגליים קרות | Cold Feet | הארי מת'יוס | סדרת טלוויזיה (2 פרקים) |

קישורים חיצוניים
----------------

* ג'יימס בולאם, במסד הנתונים הקולנועיים IMDb (באנגלית)
* ג'יימס בולאם, באתר AllMusic (באנגלית)
* ג'יימס בולאם, באתר MusicBrainz (באנגלית)

הערות שוליים
------------

1. ↑  "James Bolam Biography (1938-)". Filmreference.com. 1938-06-16. נבדק ב-2015-10-29.
2. ↑  "What did happen to the Likely Lads?". Thenorthernecho.co.uk. 7 באוגוסט 2006. נבדק ב-15 בנובמבר 2010. `{{cite web}}`:  (עזרה)
3. ↑  "The first part of our A to Z guide to Sunderland". Sunderlandecho.com. 24 בספטמבר 2009. אורכב מ-המקור ב-2010-03-18. נבדק ב-19 באוקטובר 2009. `{{cite web}}`:  (עזרה)
4. ↑  "Shipman (TV series)". *website*. IMDb. נבדק ב-29 בדצמבר 2013. `{{cite web}}`:  (עזרה)
5. ↑  "Dalziel and Pascoe (TV Series)". *website*. IMDb. נבדק ב-29 בדצמבר 2013. `{{cite web}}`:  (עזרה)
6. ↑  The London Gazette: (Supplement) no. 59090. p. 14. 13 June 2009

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007389428105171
* BIBSYS: 1033990
* BnF: cb140671525 (data)
* GND: 1061813509
* ISNI: 0000 0001 1477 7847
* LCCN: no2001019741
* MusicBrainz: 2be6a71b-c2d4-4281-91e6-9674547a1987
* NKC: xx0155843
* SUDOC: 168702428
* Trove: 1153180
* VIAF: 93845230
* WorldCat: lccn-no2001019741

 |